CELEX: 62020TN0208
Language: lv
Date: 2020-04-09 00:00:00
Title: Lieta T-208/20: Prasība, kas celta 2020. gada 9. aprīlī – JH/Eiropols

8.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 191/38
            
         
      Prasība, kas celta 2020. gada 9. aprīlī – JH/Eiropols
      (Lieta T-208/20)
      (2020/C 191/52)
      Tiesvedības valoda – vācu
      
         Lietas dalībnieki
      
      
         Prasītājs: JH (pārstāvis: M. Quaas, advokāts)
      
         Atbildētāja: Eiropas Savienības Aģentūra tiesībaizsardzības sadarbībai (Eiropols)
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atzīt par prettiesisku atbildētājas vadītājas 2019. gada 2. aprīļa lēmumu nekavējoties atbrīvot prasītāju no Eiropas Policijas biroja (Eiropols) Governance Directorate GDPT struktūrvienības (Personīgā aizsardzība) vadītāja amata un
               
            
                  —
               
               
                  piespriest atbildētājai samaksāt prasītājam pretium doloris Vispārējās tiesas noteiktajā apmērā.
               
            
         Pamati un galvenie argumenti
      
      Prasības pamatojuma prasītājs ir izvirzījis šādus pamatus.
      
                  1.
               
               
                  Eiropola Nodarbināšanas noteikumu pārkāpums
                  Prasītājs apgalvo, ka nav izpildīti Eiropola Nodarbināšanas noteikumos paredzētie nosacījumi strīdīgā disciplinārpasākuma noteikšanai. Atbildētāja neesot ņēmusi vērā piemērojamās Nodarbināšanas noteikumu normas un (tikai) pēc vairākiem mēnešiem esot mēģinājusi pamatot attiecīgo disciplinārpasākumu, balstoties uz lēmumu par iecelšanu citā amatā ar atpakaļejošu spēku un norādot uz reorganizāciju.
               
            
                  2.
               
               
                  Kaitējums veselībai un darba nespēja
                  Prasītājs tāpat lūdz samaksāt pretium doloris, jo esot ticis pierādīts, ka attiecīgais prettiesiskais pasākums ir izraisījis kaitējumu viņa veselībai un tādējādi ir liedzis viņam turpināt profesionālo darbību.